Миллий эстрада санъати институти ташкил этилади – Газета.uz\nПрезидент қарори билан Ўзбекистон давлат консерваторияси ҳузуридаги Ботир Зокиров номидаги Миллий эстрада санъати институти ташкил этилади. Келгуси ўқув йилидан бошлаб ОТМда бастакор, санъатшунос ва овоз режиссёрлари тайёрланади.\nLotinchada На русском языке 16 октябр 2021, 19:56 Жамият\nЎзбекистон давлат консерваторияси ҳузуридаги Ботир Зокиров номидаги Миллий эстрада санъати институти ташкил этилади. Шавкат Мирзиёев тегишли қарорни имзолади, дея хабар қилди «Нигоҳ» Telegram-канали.\nИнститутда таълим фаолияти 2021/2022 ўқув йилидан бошланиб, таълим давлат гранти ҳамда тўлов-контракт асосида амалга оширилади;\nюқори малакали мутахассислар ва илмий-педагог кадрларни тайёрлаш;\nмиллий эстрада йўналишида замонавий ижро намуналарининг «Олтин фонди»ни яратиш ҳамда уларни нотага кўчириш ва амалиётга кенг жорий этиш;\nмиллий эстрада йўналиши бўйича фундаментал, амалий ва ижодий изланиш ҳамда тадқиқотлар олиб бориш.\n2022/2023 ўқув йилидан бошлаб болалар мусиқа ва санъат мактаблари (324 та), ихтисослаштирилган санъат ва маданият мактаблари (17 та), мактаб-интернатлар (8 та) ҳамда маданият, мусиқа ва санъат коллежларига (2 та) Институтнинг етакчи профессор-ўқитувчилари ҳамда мамлакатда ижод қилиб келаётган таниқли эстрада ижодкорлари бириктирилади ҳамда «Маҳорат дарслари» йўлга қўйилади.\n2020 йил декабрида президент Ботир Зокиров таваллудининг 85 йиллигини кенг нишонлаш тўғрисида қарор қабул қилган эди. Ҳужжатда Тошкентда унинг номидаги миллий эстрада олий мактаби, мемориал мажмуаси ва хонанда хотирасига бағишланган музей очилиши режалаштирилган.\nАвгуст охирида Шавкат Мирзиёев марҳум хонанда ва актёр Ботир Зокиров вафотидан сўнг «Эл-юрт ҳурмати» ордени билан мукофотлади.\nМарҳум Ботир Зокиров орден билан тақдирланди 27 август 2021, 00:15